Adolescentă de 15 ani, lovită de un autobuz din Iași. Șoferul a fost surprins de camere cu o bere în mână.
O adolescentă de 15 ani a fost lovită de un autobuz al Companiei de Transport Public din Iași. Șoferul a fost surprins de camere de luat vederi în momentul în care se urca în autobuz cu o bere în mână. Polițiștii au constatat că șoferul autobuzului avea o alcoolemie de 0.17 mh/l în aerul expirat.
În cursul zilei de joi, 17 iunie, o fată în vârstă de 15 ani a fost lovită de un autobuz al Companiei de Transport Public din Iași, relatează Ziarul de Iași.Polițiștii au constatat că șoferul autobuzului avea o alcoolemie de 0.17 mh/l în aerul expirat.Bărbatul a fost surprins de camerele de luat vederi în momentul în care urca în autobuz cu o bere în mână.Adolescenta a fost transportată la spital pentru îngrijiri suplimentare, iar Compania de Transport Public Iași a demarat o anchetă internă cu privire la accidentul produs.Primarul Mihai Chirica a cerut un control și a solicicat ca acesta să fie urmat de măsuri imediate și severe. Chirica a dispus și constituirea unei comisii de anchetă la nivelul municipalității pentru a verifica modalitatea în care șoferii și vatmanii sunt verificați la intrarea pe traseu, dar și în timpul activității.